23.5.2022
DA
Den Europæiske Unions Tidende
L 144/245
I nogle tilfælde kan anvendelsen af et produkt påvirke et andet produkts miljøvirkning, som det beskrives i de følgende eksempler.
(a) En printerpatron er ikke "ansvarlig" for det papir, den printer på.
Hvis en genfremstillet printerpatron fungerer mindre effektivt og forårsager mere papirspild end en oprindelig patron, bør det yderligere papirspild tages i betragtning.
I dette tilfælde er papirspildet en produktafhængig proces i anvendelsesfasen for en genfremstillet printerpatron.
(b) Energiforbruget i anvendelsesfasen for et batteri-/ladesystem er ikke relateret til den mængde energi, der lagres i og frigives fra batteriet.
Det er kun relateret til energitabet i hver ladecyklus, som forårsages af ladesystemet eller de interne tab i batteriet.
I disse tilfælde bør kun de yderligere aktiviteter og processer fordeles til produktet (f.eks.
papir til den genfremstillede printerpatron og energi til batteriet).
Ved fordelingsmetoden tages alle tilknyttede produkter i systemet (dette tilfælde papir og energi) i betragtning, og det ekstra forbrug af disse tilknyttede produkter fordeles til det produkt, der anses for at være skyld i dette ekstra forbrug.
Dette kræver, at der fastsættes en referenceforbrugsmængde for hvert tilknyttet produkt (f.eks.
af energi og materialer), som henviser til det minimumsforbrug, der er nødvendigt for at udføre produktets funktion.
Forbruget over denne reference (delta) fordeles derefter til produktet ("deltatilgangen") (32).
Denne tilgang anvendes kun til at øge virkningerne og redegøre for yderligere forbrug over referencen.
For at definere referencesituationen skal følgende tages i betragtning, hvis de foreligger: (a) forskrifter, der finder anvendelse på det undersøgte produkt (b) standarder eller harmoniserede standarder (c) anbefalinger fra fabrikanter eller fabrikantorganisationer (d) anvendelsesaftaler fastlagt ved konsensus i sektorspecifikke arbejdsgrupper.
Brugeren af OEF-metoden afgør, hvilken tilgang der skal anvendes, og skal beskrive den valgte tilgang i OEFrapporten (tilgang baseret på hovedfunktion eller deltatilgangen).
4.4.7.2.
U d a r b e j d e l s e a f m o d e l l e r f o r a n v e n d e l s e s fa s e n Bilag IV, del D, indeholder standarddata, der skal anvendes til at udarbejde modeller for aktiviteter i anvendelsesfasen.
Hvis der foreligger bedre data, bør de anvendes, og de bør fremlægges og begrundes i OEFrapporten.
4.4.8.
U d a r b e j d e l s e a f m o d e l l e r fo r g en a n v e n d t i n d h o l d o g b o r t s k a f fe l s e Der skal udarbejdes modeller for genanvendt indhold og bortskaffelse ved anvendelse af formlen for cirkulært fodaftryk i den bortskaffelsesfase, hvor aktiviteten finder sted.
I de følgende afsnit beskrives den formel og de parametre, der skal anvendes, og hvordan de skal anvendes på slutprodukter og mellemprodukter (afsnit 4.4.8.12)
4.4.8.1.
F o r m l e n f or c i r k u l æ r t f o d a f t r y k Formlen for cirkulært fodaftryk er en kombination af "materiale + energi + bortskaffelse", dvs.: Formel 3 Formlen for cirkulært fodaftryk
(32) Specifications for drafting and revising product category rules (10.12.2014), ADEME.